钦定古今图书集成/明伦汇编/闺媛典/第133卷 > 李淑明
## 钦定古今图书集成/明伦汇编/闺媛典/第133卷 > 李淑明

按《龙溪县志》：李淑明，克旺女。年十六归庄士。因姑沈
氏患疯痹，夫又得癞疾，氏罄奁资以求医药。夫亡，父
欲嫁之，李流涕曰：“姑老无依，若复改适，非天理也。”奉
姑不衰。后姑殁，贫不能葬。正统己巳，强寇劫掠乡村，
李氏服衰麻，擗踊号恸。贼闻，不入其家。贼平，乡人怜
其节，相率助葬焉。